כיצד מאתרים משתתפים בקבוצה?
אין כלל חד משמעי להרכב המשתתפים בקבוצה לעזרה עצמית, אך שותפות הגורל ודמיון במצבם של החברים בה הם הבסיס להקמתה. כל מי שסובל מבעיה, או מטפל באדם הסובל מבעיה, הורים, בנים, בני זוג, אחים, קרובי משפחה אחרים, וגם שכנים או חברים, יכול ליזום או להשתתף בקבוצת תמיכה. יש המעדיפים לחלוק קבוצה עם בני אותו הגיל או הרקע התרבותי, או עם הדוברים את שפתם. 
כדי למצוא שותפים להקמת קבוצה אפשר להיעזר בשירותים מקצועיים המטפלים בנושא שבו רוצים להקים קבוצה, בהם מרפאות קופת חולים, שירותי רווחה, תחנות ייעוץ של הביטוח הלאומי, לשכות בריאות ותחנות לבריאות המשפחה. מוסדות מקצועיים אלו אינם רשאים למסור את פרטי המטופלים שלהם, אבל מוכנים בדרך-כלל לתלות מודעה או לפרסם פנייה בכתב. 
דרך יעילה לאיתור אחים לצרה היא ניסוח &quot;קול קורא&quot;. הנוסח צריך להיות ברור ולהגדיר את הבעיה ומטרת ההתארגנות, לפרש למי מיועדת הקבוצה, לכלול מספר טלפון, יום ושעה לפניות, ורצוי גם כתובת אימייל. את ה&quot;קול הקורא&quot; אפשר, בין היתר, להפיץ בפורומים באינטרנט העוסקים בנושא.
he
כיצד מקימים קבוצה לעזרה עצמית?
בישראל פועלים מאות קבוצות וארגוני עזרה עצמית העוסקים במגוון רחב של מצבים, בהם שכול ואובדן, נכויות, הורות, בריאות ובריאות נפש, קליטה, אבטלה, זהות אישית ועוד. לפני מימוש היוזמה להקמת קבוצת תמיכה, כדאי לפנות לקו המידע של "עצה"  - המרכז הישראלי לעזרה עצמית והדדית, כדי לקבל מידע על הקבוצות והארגונים הקיימים. במקרים בהם לא קיימים קבוצות או ארגונים רלוונטיים אפשר, תוך הבטחת סודיות, להצטרף לרשימת ממתינים שהעמותה עורכת במטרה 'לשדך' בין פונים באותו נושא.
he
מה צריך לדעת לפני שמתחילים ?
די באדם אחד, שמתמודד בעצמו עם בעיה, בן משפחה או איש מקצוע, כדי להקים קבוצה תמיכה. כל אחד מהם או כולם יחד יכולים ליזום הקמת קבוצה. מאידך, גורמים רבים יכולים לתרום להצלחתה - או לכישלונה. התמדת החברים, שמירת הסודיות, שליטה בשפה המדוברת בקבוצה, מגורים קרובים למקום הפגישות, סידורי השגחה נאותים למטופל הנזקק לכך במשפחה, או יכולת ניידות, הם רק חלק מהגורמים לכישלון. 
גם אם מתקיימים כל התנאים, אין לצפות שכל אדם שיש לו בעיה ירצה להשתתף בקבוצת תמיכה. יש תרבויות שבהן לא מקובל לשתף 'זרים' בקשיים. הסבר מעודד של איש מקצוע על התועלת שאפשר להפיק משיחה עניינית עם אחים לצרה, מגביר את הנכונות ליזום ולהקים קבוצות גם בקרב אנשים שאינם נוהגים לחלוק התנסויות וחוויות כאלה. עם זאת, בכל קבוצה צפויה גם פרישה של משתתפים.
he
מהו מספר המשתתפים המינימליים להקמת קבוצת תמיכה?
בראשית דרכה של הקבוצה, אז היא משמשת בעיקר לתמיכה הדדית, רצוי שיהיו בה לפחות שבעה חברים - אך לא יותר מ-15. זאת כדי לאפשר לכל משתתף להתבטא, להשוות ולזהות תחושות ורגשות, וכן כדי ליצור דינמיקה בין המשתתפים. קבוצה קטנה שהחברים בה מעריכים את תחושת שותפות הגורל שנוצרה ביניהם, עשויה במשך הזמן לגדול ולקלוט חברים חדשים. או אז אפשר להתחלק למספר קבוצות שנפגשות בנפרד. כאשר מארגנים אירועים או הרצאה מזמינים את חברי כל הקבוצות השייכות לעניין, ואז מספר המשתתפים יכול להגיע ל-60 איש ואף יותר. הרחבת הקבוצה וקליטת חברים נוספים עשויה להוות תשתית להפעלת שירותים שונים, ואף הפיכה לארגון של ממש.
he
מהי עזרה עצמית והדדית?
עזרה עצמית הנה יכולתו של הפרט לאסוף כוחות בזמני לחץ ,משבר או קושי להתארגן יחד עם אנשים אחרים הנמצאים במצב דומה,  כדי לעזור אחד לשני להתמודד,להתחזק,  לשפר איכות חיים ולקדם זכויות.
he
מהי קבוצה/ארגון  לעזרה עצמית והדדית?
קבוצה לעזרה עצמית הנה התארגנות של אנשים המתמודדים עם בעיה משותפת או מצב חריג המעסיק אותם. במסגרת הקבוצה הם חולקים מידע וניסיון, תומכים ומסייעים זה לזה, מקדמים זכויות ומפתחים שירותים לטובת קהל היעד.
he
מהי קבוצת תמיכה?
בראשית דרכה של הקבוצה, אז היא משמשת בעיקרמסגרת מוגדרת בה נפגשים אנשים שמצבם דומה כדי לדבר על המצב המשותף והבעיות הנלוות אליו. עיקר עניינה של קבוצת תמיכה הוא בתכנים שמעלים חברי הקבוצה ובהקלת המצוקה. חברי הקבוצה תומכים אלה באלה באמצעות התחלקות בחוויות, במידע ובידע שצברו. בקבוצת התמיכה המשתתפים נוכחים לדעת שהם אינם לבד ורגשותיהם מקבלים לגיטימציה. כל אלה מאפשרים התחזקות, שיפור של יכולת ההתמודדות, והקלה על המצוקה הנפשית אותה חווים מידי יום החברים בקבוצה. קבוצת תמיכה יכולה לפעול ביוזמת ובהנחיית איש מקצוע המלווה את החברים בה במשך פרק זמן ידוע מראש, או ביוזמת ובהנחיית עמיתים בקבוצה. אם המשתתפים חשים שהם רוצים להיפגש גם לאחר שמנחה הקבוצה מפסיק את ההנחייה, הם ממשיכים להיפגש ומנהלים את הפגישות באופן עצמאי.
he
מהם  יתרונות השימוש בעזרה עצמית והדדית ככלי להתמודדות?
חברי קבוצות לעזרה עצמית והדדית מעידים שההתארגנות בקבוצה מהווה כלי עזר חיוני בתהליך ההתמודדות עם הקשיים:  מסייעת לחיזוק דימוי עצמי, מפחיתה תחושת בדידות, עוזרת בתהליך ההחלמה ,ההתאוששות והחזרה לתפקוד . ארגון לעזרה עצמית והדדית מאפשר אף פיתוח תוכניות ושירותים, סנגור והבטחת זכויות.
he